
Contract de prestare Servicii de Catering
Nr.________data__________

Preambul
În temeiul Legii nr. 98 /2016 privind achizițiile publice și a Hotărârii Guvernului nr. 395 / 2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică din Legea nr. 98/2016 privind achiziţiile publice, s-a încheiat prezentul contract de prestare, între
DIRECȚIA DE ASISTENŢĂ SOCIALĂ A MUNICIPIULUI TECUCI, reprezentat prin DIRECTOR EXECUTIV, MIRCEA IULIAN, cu sediul în Tecuci, Str. Elena Doamna, Nr.2, Jud. Galati, Telefon 0236 / 820052, CIF 4393174, cont trezorerie RO43TREZ24A681501570202X în calitate de achizitor, pe de o parte

şi 

___________________________________________________________________________ ___________________________________________________________________________ ___________________________________________________________________________ ___________________________________________________________________________ în calitate de prestator, pe de altă parte.
2. Definiţii 
2.1 - În prezentul contract următorii termeni vor fi interpretaţi astfel:

a. contract – reprezintă prezentul contract  şi toate anexele sale. 
b. achizitor şi  prestator - părţile contractante, aşa cum sunt acestea numite în prezentul contract;

c. preţul contractului - preţul plătibil Prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d. servicii – pregătirea, prepararea și livrarea hranei calde și reci, zilnic, pentru beneficiarii mesei în regim de cantină socială;

e. beneficiarii finali – beneficiarii hranei în regim de cantină socială sunt stabiliți prin Dispoziția Primarului municipiului Tecuci;
f. destinaţie finală  - locul unde prestatorul are obligaţia de a presta serviciile, la sediul Prestatorului, în municipiul Tecuci, într-o zonă ușor accesibilă beneficiarilor;

g. termenii comerciali de livrare vor fi interpretaţi conform  INCOTERMS 2000 – Camera Internaţională de Comerţ (CIC).

h. forţa majoră -  un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă. Nu este considerat fortă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

i. zi - zi calendaristică; an - 365 de zile.
k. data efectuării plătii - data prezentării de către Beneficiar a Ordinului de plata în favoarea Prestatorului.
3. Interpretare

3.1 În prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.

3.2 Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.
Clauze obligatorii
4.  Obiectul principal al contractului

4.1 Prestatorul se obliga să asigure prestarea serviciilor de catering pentru beneficiarii mesei la cantina de ajutor social, Cod CPV: 5552000-1 Servicii de catering (Rev.2), respectiv pregătirea și prepararea hranei la sediul prestatorului, livrarea și distribuirea zilnică a hranei pentru beneficiarii mesei în regim de cantină socială la sediul beneficiarului din Municipiul Tecuci, Strada Elena Doamna Nr.2, Judet Galati, zilnic, pentru maxim 60 de beneficiari ai mesei în regim de cantină socială destinate persoanelor aflate în situații economico-sociale sau medicale deosebite, în perioada 01 Septembrie 2025–31 August 2026. Prestarea serviciilor se va face conform Ofertă nr. ______ din __________ și în conformitate cu Caietul de Sarcini, care se constituie si ca anexa la prezentul contract dupa ce a fost acceptată oferta. 
4.2 Achizitorul se obligă să achiziționeze, respectiv să cumpere şi să plătească ____________ lei cu TVA, pentru serviciile prestate, conform pct. 4.1.
5.  Preţul contractului
5.1 Preţul serviciilor prestate, hrana zilnică (masa de prânz și cina) este de _______ lei fără TVA/zi/persoană. Preţul contractului pentru maxim 60 de beneficiari zilnic, în perioada 01.09.2025 – 31.08.2026 este de ________ lei fără TVA, la care se adaugă ________ lei reprezentând TVA. Pretul este ferm si nerevizuibil pe toata durata de derulare a contractului.
5.2 Achizitorul se obliga sa achite maxim 292.800  lei cu TVA - pentru perioada 01 Septembrie 2025 – 31 Decembrie 2025 (122 zile de prestare) – pentru un număr zilnic de maxim 60 persoane, urmand ca diferenta de maxim 583.200 lei cu TVA pentru perioada 01 Ianuarie 2026 – 31 August 2026 (243 zile de prestare) – pentru un număr zilnic de maxim 60 persoane, sa fie achitata in anul 2026 dupa aprobarea bugetului centralizat de venituri si cheltuieli.
6. Durata contractului

6.1 Durata prezentului contract este de 12 luni începând cu data de 01.09.2025 – 31.08.2026.

6.2. Prezentul contract încetează să producă efecte la data efectuării plății facturii finale.
7. Executarea contractului 
7.1 Executarea contractului începe la data de 01.09.2025. 
8. Documentele contractului

8.1 Documentele contractului sunt:
- Ofertă Financiară
- Propunerea tehnică – Documentele de calificare
- Caietul de Sarcini – inclusiv anexele sale

9. Obligaţiile principale ale executantului  

9.1 Prestatorul se obligă să presteze serviciile la standardele de siguranta alimentara impusa de legislatia sanitara veterinara în vigoare, la termenele și în condițiile prevăzute în Caietul de sarcini, parte a prezentului contract. 
9.2 Prestatorul se obliga să despăgubească Achizitorul împotriva oricăror:
a) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legatură cu serviciile achiziționate.
b) daune-interese, costuri, taxe şi cheltuieli de orice natură.

9.3 Prestatorul este pe deplin responsabil pentru prestarea serviciilor de catering. Prestatorul se obligă să presteze serviciile conform prevederilor din Caietul de sarcini și a obligațiilor asumate prin prezentul contract.
9.4 În cazul constatării unor deficiențe în prestarea serviciilor, acestea se comunică imediat, prestatorului. Prestatorul are obligația de a remedia deficiențele constatate de către Autoritatea Contractantă, în termen de 2 zile, iar înlocuirea alimentelor necorespunzătoare se va face în termen maxim de 2 ore.
9.5 Facturarea serviciilor prestate se va face lunar în baza tabelelor zilnice de distribuire a hranei, semnate de beneficiari, și a unui centralizator lunar privind mesele servite în luna respectivă și meniurile săptămânale, vizate de achizitor, aferente lunii pentru care se emite factura. Se va deconta doar cantitatea de servicii prestată efectiv, cantitate livrată și recepționată (cu semnătura de primire a Beneficiarilor). Facturile emise de prestator vor fi decontate în termenul precizat în prezentul contract de prestare. 
9.6 Emiterea și transmiterea facturii fiscale electronice se va efectua prin sistemul național RO e-factura, conform Legii nr. 139/2022 pentru aprobarea O.U.G. nr. 120/2021 privind administrarea, funcționarea și implementarea sistemului național privind factura electronică.

10. Obligaţiile achizitorului

10.1 Achizitorul are obligaţia de a efectua plata către prestator, în baza facturilor emise de prestator dupa prestarea serviciilor si efectuarea receptiei, in  termen de max 60 zile de la primirea facturii. 
10.2 Factura emisă de către prestator se va face prin sistemul național RO e-factura, iar o copie a acesteia împreună cu anexele specificate la pct. 9.5 se va depune la sediul Autoritatii Contractante completata cu datele ambelor parti şi va conţine explicit şi detaliat preţul (lei), cantitatea aferentă de produse și servicii prestate. 
11.  Sancţiuni pentru neîndeplinirea culpabilă a obligaţiilor 
11.1 În cazul în care, din vina sa exclusivă, Prestatorul nu reuşeşte să-şi execute obligaţiile asumate prin contract, atunci achizitorul are dreptul de a deduce din preţul contractului, ca penalitaţi, o sumă echivalentă cu 0,1% pentru fiecare zi de intarziere, din valoarea serviciilor neprestate.

11.2 În cazul în care Achizitorul nu îşi onorează obligaţiile în termen de 14 de zile de la expirarea termenului prevazut la 10.1, atunci acestuia îi revine obligaţia de a plăti, ca penalităţi, o sumă echivalentă cu 0,1% din plata neefectuată, pentru fiecare zi de întârziere, calculată la valoarea sumelor neachitate la termen.

11.3 Nerespectarea obligațiilor asumate prin prezentul contract de către una dintre părți, în mod culpabil si repetat dă dreptul părții lezate de a considera contractul de drept reziliat și de a pretinde plata de daune-interese, urmare a unei notificări prealabile către cealaltă parte,  privind acordarea unui termen de 2 zile pentru îndeplinirea obligațiilor restante.

11.4 Este considerat motiv de reziliere unilaterală nerespectarea de către prestator a graficului de prestare prevăzut în contract, prin întârzieri peste termenul de prestare sau prin lipsa sau neconformitatea serviciilor prestate, respectiv prestarea serviciilor care nu corespund cerințelor de calitate și specificațiilor tehnice. Nerespectarea graficului de prestare, lipsa sau neconformitatea serviciilor prestate, nerespectarea cerințelor de calitate și specificațiilor tehnice, va fi constatată și transmisă Prestatorului prin intermediul unei Notificări scrise.
11.5 Comunicarea desființării de plin drept a prezentului contract se face de către achizitor printr-o notificare scrisă. Achizitorul îşi rezervă dreptul de a renunţa la contract, printr-o notificare scrisă adresată Prestatorului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru prestator. In acest caz, Prestatorul are dreptul de a pretinde numai plata corespunzatoare pentru partea din  contract îndeplinită pâna la data denunţării unilaterale a contractului.
Clauze specifice
12. Recepţie, inspecţii şi teste
12.1 Achizitorul sau reprezentantul său are dreptul de a inspecta şi/sau testa modul de prestare a serviciilor, pentru a stabili conformitatea lor cu prevederile din propunerea tehnică și caietul de sarcini.

12.2 În cazul constatării unor deficiențe în prestarea serviciilor, acestea se comunică imediat, prestatorului. Prestatorul are obligația de a remedia deficiențele constatate de către autoritatea contractantă, în termen de 2 zile, iar înlocuirea alimentelor necorespunzătoare se va face în termen maxim de 2 ore.

12.3 Dreptul Achizitorului de a inspecta, testa şi, daca este necesar, de a respinge, nu va fi limitat sau amânat datorită faptului că produsele au fost inspectate şi testate de prestator, cu sau fără participarea unui reprezentant al Achizitorului, anterior livrării acestora la destinaţia finală.

12.4 Prevederile clauzelor 12.1-12.2. nu îl vor absolvi pe Prestator de responsabilitatea altor obligaţii prevăzute în contract. 

13. Ambalare
13.1 Prestatorul are obligaţia de a ambala produsele în recipiente de unică folosință închise ermetic care să păstreze temperatura alimentelor, transportate în condiții de maximă siguranță, în ceea ce privește siguranța alimentelor. Hrana zilnică a beneficiarului, alcătuită din masa de prânz și cină, va fi inclusă într-un singur pachet individual.
13.2 Pentru hrana rece produsele vor fi etichetate cu data fabricării și termenul de valabilitate / data expirării.
14.  Livrarea şi documentele care însoţesc produsele 

14.1 Prestatorul are obligaţia de a presta serviciile la destinaţia finală indicată de Achizitor, respectând  termenul comercial stabilit, la sediul beneficiarului din Municipiul Tecuci, Str. Elena Doamna, Nr.2, Jud. Galati. 
14.2 Prestarea serviciilor se consideră încheiată în momentul în care sunt îndeplinite prevederile clauzelor referitoare la recepţia produselor. 
15. Perioada de valabilitate acordată 

15.1 Valabilitatea produselor trebuie să corespundă normelor sanitar-veterinare în vigoare, cu respectarea cerințelor legale privind siguranța alimentelor.
15.2 Achizitorul are dreptul de a notifica imediat Prestatorului, în scris, orice plângere sau reclamaţie ce apare în conformitate cu această valabilitate.

15.3 La primirea unei astfel de notificări, Prestatorul are obligaţia de a înlocui produsul, fără costuri suplimentare pentru achizitor. 
15.4 Dacă Prestatorul, după ce a fost înştiinţat, nu reuşeşte să inlocuiasca cantitatea respinsa în perioada convenită, Achizitorul are dreptul de a lua măsuri de remediere pe riscul şi spezele Prestatorului şi fără a aduce nici un prejudiciu oricăror alte drepturi pe care Achizitorul le poate avea faţă de prestator prin contract.
16. Garantia de buna executie a contractului

16.1 Prestatorul se obliga sa constituie garantia de buna executie a contractului in termen de 5 zile lucratoare de ladata semnarii contractului de achizitie publica, încuantum de 5% din valoareacontractului fara TVA, respectiv __________lei.

16.2 Garantia de buna executie se constituie in conditiile art. 40 alin (1) sau (3) din HG nr. 395/2016, prin unul din urmatoarele moduri:

- virament bancar;
- printr-un instrument de garantare emis în conditiile legii de o societate bancara sau de o societate de asigurari;

sau

- prin retineri succesive din sumele datorate pentru facturi partiale, caz in care contractantul are obligatia de a deschide la unitatea Trezoreriei Statului din cadrul organului fiscal competent în administrarea acestuia un cont de disponibil distinct la dispozitia autoritatii contractante. Suma initiala care se depune de catre contractant in contul astfel deschis nu trebuie sa fie mai mica de 0,5% din pretul contractului, fara TVA respectiv____________lei. Pe parcursul indeplinirii contractului autoritatea contractanta urmeaza sa alimenteze acest cont prin retineri succesive din sumele datorate si cuvenite contractantului, pana la concurenta sumei stabilite drept garantie de buna executie de 5% din pretul contractului, fara T.V.A. si va instiinta contractantul despre varsamantul efectuat precum si despre destinatia lui.

16.3 Achizitorul se obliga sa emita ordinul de începere a contractului numai dupa ce prestatorul afacut dovada deschiderii contului de disponibil distinct la dispozitia achizitorului pentru garantia de buna executie.
16.4 Achizitorul are dreptul de a emite pretentii asupra garantiei de buna executie, oricand pe parcursul indeplinirii contractului de achizitie publica, in limita prejudiciului creat, in cazul in care contractantul nu isi indeplineste din culpa sa obligatiile asumate prin contract. Anterior emiterii unei pretentii asupra garantiei de buna executie, autoritatea contractanta are obligatia de a notifica pretentia atat contractantului, cat si emitentului instrumentului de garantare, precizand obligatiile care nu au fost respectate, precum si modul de calcul al prejudiciului. In situatia executarii garantiei de buna executie, partial sau total, contractantul are obligatia de a reintregi garantia in cauza raportat la restul ramas de executat.
16.5 Achizitorul se obliga sa restituie garantia de buna executie în termen de 14 zile de la data încheierii procesului-verbal de receptie a serviciilor perioadei de garantie aserviciilor care fac obiectul contractului.

17. Ajustarea  preţului contractului

17.1 Pentru serviciile prestate, plăţile datorate de Achizitor Prestatorului sunt cele declarate în propunerea financiară, anexă la contract.

17.2 Preţul contractului este ferm si nerevizuibil pe toata durata de derulare a contractului.

18. Amendamente 

18.1 Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional.
19. Încetarea contractului
19.1 Prezentul contract încetează:
a) prin ajungerea la termen;

b) prin acordul de voință al părților, exprimat printr-un act adițional;

c) în cazul imposibilității fortuite de executarea a obiectului;
19.2 Este considerat motiv de reziliere unilaterală nerespectarea de către prestator a graficului de prestare prevăzut în contract, prin întârzieri peste termenul de prestare sau prin lipsa sau neconformitatea serviciilor prestate, respectiv prestarea serviciilor care nu corespund cerințelor de calitate și specificațiilor tehnice.
19.3 Comunicarea desființării de plin drept a prezentului contract se face de către achizitor printr-o notificare scrisă.
19.4 Achizitorul își rezervă dreptul de a renunța la contract, printr-o notificare scrisă adresată prestatorului, fără nici o compensație, dacă acesta din urmă dă faliment, cu condiția ca această anulare să nu prejudicieze sau să afecteze dreptul la acțiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunțării unilaterale a contractului.
19.5 Autoritatea contractantă are dreptul să rezilieze unilateral contractul după transmiterea unui număr de cinci notificări cu privire la nerespectarea condițiilor de calitate în prestarea serviciilor (obligațiilor asumate în prezentul contract).

20. Cesiunea
20.1 Este permisa doar cesiunea creantelor nascute din acest contract, obligatiile nascute ramanand in sarcina partilor contractante astfel cum au fost stipulate si asumate initial.
20.2 O cesiune va fi validă doar dacă reprezintă un acord scris prin care prestatorul transferă contractul sau parte din acestaunui terț și a fost obținut acordul prealabil al achizitorului. 

20.3 Aprobarea unei cesiuni de către achizitor nu va elibera pe prestator de obligațiile care îi revin pentru partea de contract deja executată sua partea necesionată.
21. Confidențialitatea informațiilor și protecția datelor cu caracter personal

21.1 Fără a aduce atingere execuției prezentului contract, Contractantul are obligația de a garanta protejarea acelor informații pe care Prestatorul le precizează ca fiind confidențiale, în măsura în care, în mod obiectiv, dezvăluirea acestor informații ar prejudicia interesele legitime ale acestuia, în special în ceea ce privește secretul comercial și proprietatea intelectuală.
21.2 Prevederile art. 20.1 se aplică în mod corespunzător și Prestatorului.

21.3 Prestatorul va considera toate documentele și informațiile care îi sunt puse la dispoziție în vederea încheierii și executării Contractului drept strict confidențiale.

21.4 Obligațiile de confidențialitate nu se aplică în cazul solicitărilor legale privind divulgarea unor informații venite, în format oficial, din partea anumitor autorități pubice conform prevederilor legale aplicabile.
22. Forţa majoră

22.1 Forţa majora este constatată de o autoritate competentă.

22.2 Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

22.3 Îndeplinirea contractului va fi suspendată în perioada de acţiune a forţei majore, dar fară a prejudicia drepturile ce li se cuveneau părţilor până la apariţia acesteia.
22.4 Partea contractantă care invoca forţa majoră are obligaţia de a notifica celeilalte părti, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

22.5 Dacă forţa majoră acţionează sau se estimează că va acţiona o perioada mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

23. Soluţionarea litigiilor

23.1 Achizitorul şi Prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

23.2 Dacă, după 15 zile de la începerea acestor tratative, achizitorul şi Prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către Instanţele judecătoreşti competente din Romania.
24. Limba care guvernează contractul
24.1 - Limba care guvernează contractul este limba română.
25. Comunicari

25.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

25.2 - Comunicările între părţi se pot face şi prin telefon sau e-mail cu condiţia confirmării în scris a primirii comunicării.
26. Legea aplicabilă contractului
26.1 - Contractul va fi interpretat conform legilor din România.

Părţile au înţeles să încheie azi ....................... prezentul contract în două exemplare, câte unul pentru fiecare parte.    

	ACHIZITOR

DIRECȚIA DE ASISTENŢĂ SOCIALĂ A MUN. TECUCI
DIRECTOR EXECUTIV

MIRCEA IULIAN
COMPARTIMENT CONTABILITATE,                   RESURSE UMANE, ACHIZITII

CONSILER PRINCIPAL

Ec. STANCIU CAMELIA

CONSILIER ACHIZITII PUBLICE

JR. SANDU NINA

COMPARTIMENT JURIDIC

CONSILIER SUPERIOR

JR. ISTRATE ALINA



	PRESTATOR




ANEXA CONTRACT NR. _____________ DIN ________________

Valoare Tarife Servicii de Catering
	Nr. crt.
	Tipul de serviciu
	Prețul LEI fără Tva / zi / beneficiar

	1.
	HRANĂ ÎN REGIM DE CANTINĂ SOCIALĂ

01.09.2025 – 31.08.2026
	


PERIOADA DE DESFĂȘURARE CONTRACT PRESTARE SERVICII DE CATERING:

· 01 SEPTEMBRIE 2025 – 31 AUGUST 2026 

· RESPECTIV 365 ZILE * 60 BENEFICIARI / ZI.

· VALOARE CONTRACT PENTRU PERIOADA - 01 SEPTEMBRIE 2025 – 31 AUGUST 2026:
___________________ LEI, RESPECTIV: ___________ LEI FĂRĂ TVA, LA CARE SE ADAUGĂ _________ LEI REPREZENTÂND TVA.

	ACHIZITOR

DIRECȚIA DE ASISTENŢĂ SOCIALĂ A MUN. TECUCI
DIRECTOR EXECUTIV

MIRCEA IULIAN
COMPARTIMENT CONTABILITATE,                   RESURSE UMANE, ACHIZITII

CONSILER PRINCIPAL

Ec. STANCIU CAMELIA

CONSILIER ACHIZITII PUBLICE

Jr. SANDU NINA

COMPARTIMENT JURIDIC

CONSILIER SUPERIOR

Jr. ISTRATE ALINA



	PRESTATOR

